שאלה: חניכות שלי דוסיות אש ויש להם רק בנים בראש.: אני מדריכת שבט מעלות בנות (עכשיו עלו לז ) ויש לי בשבט קבוצת בנות שמאוד מתעניינות בבנים וכל היום מחפשות להתעסק בזה (הן מגדירות את עצמן כ-בל"חיות ) והן אפילו בקשר עם כמה בנים מהשבט מעל. אני מרגישה שזה פוגע בבנות העיסוק התמידי עם בנים, ואפילו פוגע להן בתהליך ההתבגרות האישי שלהן, ומצד שני זה קורה כמעט בכל שבט בסניף שלנו למרות שאנחנו נחשבים לסניף דוס. הבנות שאני מדברת עליהן באות מבתים דתיים, אבל ההורים שלהן לא יודעים על זה, ואני רוצה לגשת לעניין הזה דווקא עכשיו כשזה קטן ולא רציני. אני מאוד מתלבטת איך לגשת לעניין בצורה יותר עמוקה ופנימית ולא מתוך מקום של להעיר להן או להתערב בצורה שתגרום להן ריחוק. אשמח לעצה :) :)!
תשובה: גם לך, הנה החניכות שלך מגישות לך על כפית של זהב את חלומה של כל מדריכה עטוף בצלופן מרשרש: לדעת מה מעסיק אותם בשלב הזה של החיים ומה תוכלי לעשות בשביל שהפעולה הבאה שתעבירי תעשה להם את זה. עכשיו, אחרי שההסתכלות היא על האפקט ופחות על הדפקט, תנשמי עמוק ותנסי להיזכר בעצמכם בגיל הזה, בעצם, עזבי אותך מלנגב אבק מזיכרונות של לפני 3-4 שנים, את אומרת שזה קורה כמעט בכל שבט בסניף שלכם? אז נראה שאת בעניינים, למה בואי נגלה לך בסוד שזה בכלל לא עניין של סניף דוס או לא דוס להתחיל להתעניין בגיל הזה בתלתלים של נריה-תלתלים-שהולך-תמיד-עם-כיפה-ירוקה, בגומה של י-דידיה ובהומור ובכריזמה שנשפכים מאריאל ומה אומר איך שהוא הסתכל על ליאת. ועוד סוד נגלה לך, שבגרסה המקבילה של החניכות שלך, הבנות כבר ממזמן לא  הבנות לפח הזבל  מהשיר ההוא, ויותר מיתכן שגם המדריכים שלהם אוכלים ת ראש בנוגע לאותה גברת בשינוי אדרת. למה יש גיל שזה טבעי וב"ה שזה גם ככה, וזה רק מראה שדברים עובדים כמו שהם צריכים לעבוד. מה לעשות את שואלת עכשיו? קחי ת שורה האחרונה מהשאלה שלך תמרקרי אותה ותתחילי לפתח אותה, אפילו תעשי שמש (ההיא של הסיעור מוחות) כמו של המורה שלך מהיסודי ותכתבי מה הנושאים שמתאים להם, ואת היית רוצה וחשוב לך לדבר איתם עליהם: אהבה סלש התאהבות דומה ובעיקר שונה, לחץ חברתי (שיותר מנכנס בכל העסק), מה זה בכלל חברות, צניעות וכמה זה מעבר לסנטימטרים, מה הסיפור של כל הבינו   בינה ומה שביניהם, שמירת נגיעה, לטפל בסוגיות כמו למה שההלכה תקבע ובמחשבות שאוכלות ת ראש כמו אולי הגיע הזמן לעדכן גרסת תוכנה לח? ולבדוק איתם ביחד אולי הם אלו שבעצם צריכות עדכון גרסה? תשקלי גם לדבר על האנרגיה הגרעיניות של הגיל שלהם ומה הם יכולות להרים בו. בתור שלב שני תחשבי איך את הולכת להעביר להם את כל הרעיונות הגדולים האלה בדיבור חיובי ובמקום היפה שלהם ולא במקום המצומצם של האסור-המעיק-החונק, שבמקרה הטוב יוצר בחילה ובמקרה הפחות טוב גם אנטי. כמובן שקצת מתודיקה אף פעם לא תזיק, וגם לא לגרום לאנשים לחשוב וליצור דיון. גם כאן תחשבי איך את הולכת לעשות את זה כמה שיותר מהמקום החיובי ולא מהמקום של אם-רק-הייתם-יודעות-מה-אתם-עושות-לבנים-ובמקרה-הכינותי-מראש-הקלטה-של-איך-שהם-(ה -ישמור-יגן-ויציל)-מדברים-עליכם. למה הדבר האחרון שתרצי ליצור אצלם זה נזקים לטווח רחוק וליצור לנו (במקרה הטוב כשזה מגיע אלינו) עבודה סטייל    תמיד אומרים על הבנים שהם כאלה מגעילים ושטחיים איך בדיוק אני אמורה עכשיו להיפגש עם אחד שטחי כזה ועוד לרצות להתחתן איתו שמי יודע מה הוא חושב כשהוא מסתכל עליי.  (מבוסס על סיפור אמיתי.). תשתדלי גם לא להפציץ אותם במליוני מסרים בפעולה אחת   למה תזכרי שעדיף ללכת על אחד בטוח מאשר על הרבה לא, למה כמו שכבר אמרו טובים מאיתנו  תפסת מרובה לא תפסת. שיהיה בהצלחה גדולה! אם הקב"ה סידר לך את הג וב הזה הוא גם מאמין בך שאת יכולה לעשות את זה ועל הצד הטוב ביותר   גם לדבר בגובה וגם להסתכל להם בעיניים עם הכוח ששמור למדריכות בלבד. בהצלחה גם במאמין וזורע הפרטי שלך   תאמיני שיום אחד הזרעים שאת מצמיחה ינבטו ולגובה, גם אם יש רגעים שזה לא בדיוק נראה ככה (למה כל זרע מרקיב באדמה לפני שהוא מתחיל לצמוח.). בשביל עוד עזרה   רעיונות   משהו, בכיף אנחנו פה! שבוע טוב רינת rintz3 gmail.com